আজিৰ পৰা মণিপুৰ বিধানসভাৰ চাৰিদিনীয়া শীতকালীন অধিৱেশন আৰম্ভ হৈছে। অধিৱেশনৰ আৰম্ভণি কৰা হয় মণিপুৰ বিধানসভাৰ চাৰিজন প্ৰয়াত প্ৰাক্তন সদস্যৰ প্ৰসংগেৰে, যাৰ মাজত প্ৰাক্তন মুখ্য মন্ত্ৰী আৰু মণিপুৰৰ প্ৰথমজন লোকসভা সাংসদ ৰিচাং কেইচিঙো আছে।
বিধায়কসকলে প্ৰয়াত সদস্য কেইজনৰ সোঁৱৰণত দুই মিনিট সময় মৌনতা অৱলম্বন কৰে। মুখ্য মন্ত্ৰী এন বীৰেন সিঙে ৰাজ্যখনৰ বিভিন্ন ক্ষেত্ৰলৈ আৰু বিশেষভাৱে ৰাজ্যখনৰ বিভিন্ন সম্প্ৰদায়ৰ মাজত মৈত্ৰীৰ ভাব সৃষ্টি কৰাত ৰিচাং কেইচিঙে লোৱা গুৰুত্বপূৰ্ণ ভূমিকাৰ বিষয়ে চমুকৈ দুৱাষাৰ কয়।
উল্লেখযোগ্য যে যোৱা ২২ আগষ্টত প্ৰাক্তন মুখ্য মন্ত্ৰী তথা সাংসদ ৰিচাং কেইচিঙৰ ৯৬ বছৰ বয়সত মৃত্যু হৈছিল। কেইচিং তিনিবাৰকৈ ৰাজ্যখনৰ মুখ্য মন্ত্ৰী আছিল।
বিৰোধী দলৰ সভাপতি আৰু প্ৰাক্তন মুখ্য মন্ত্ৰী অ'ক্ৰাম ইববি সিঙেও ৰিচাং কেইচিঙৰ বিষয়ে উল্লেখ কৰি কয় যে তেওঁ জটিল সময়ছোৱাত ৰাজ্যখনক সেৱা আগ বঢ়াইছিল। মণিপুৰ বিশ্ববিদ্যালয়ৰ প্ৰতিষ্ঠা, সংবিধানৰ অষ্টম অনুসূচীত মণিপুৰী ভাষাক অন্তৰ্ভুক্তি, নুপি লাল স্প'ৰ্টছ কমপ্লেক্স, হাউছিং কমপ্লেক্স আদিৰ প্ৰতিষ্ঠাত তেওঁৰ গুৰুত্বপূৰ্ণ ভূমিকা লৈছিল।
উপ মুখ্য মন্ত্ৰীয়েও আজিৰ সোঁৱৰণি অনুষ্ঠানটোত অংশ গ্ৰহণ কৰিছিল।
আনহাতে বিধানসভা সচিব এম ৰমনী দেৱীয়ে আজি বিধানসভাক ৰাজ্যপালে ছখন বিলত অনুমোদন দিয়াৰ কথা জনায়। মণিপুৰ জিলা পৰিষদৰ (চতুৰ্থ সংশোধনী) বিল ২০১৭ ৰ উত্থাপন কৰাৰ পিছতে আজিৰ দিনটোৰ বাবে অধিৱেশন স্থগিত ৰখা হয়। অহা শুকুৰবাৰে সমাপ্ত হ'ব।
বিশ্বকাপত অংশগ্ৰহণ কৰা দেশৰ ফুটবলাৰসকলৰ পৰিয়ালক ভাবুকি দিছে ইৰানে!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
